**Anexa nr. 1 la Ordinul SFS nr. 427 din 21.08.2018**

**Informaţia prezentată de instituţiile financiare**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| IDNP | Numele | Prenumele | Codul băncii | Numărul contului | Tipul contului | Valuta contului (abr.) |  Soldul iniţial în MDL la cursul oficial al BNM la 01 ianuarie | Data operaţiunii  | Tipul operaţiunii (numerar, virament, dobânda) | Numărul de operaţiuni |  Intrările pe cont (echivalentul sumei intrate în MDL la cursul oficial al BNM la ziua operaţiunii) | Ieşirele de pe cont (echivalentul sumei ieşite în MDL la cursul oficial al BNM la ziua operaţiunii)  | IDNP sau IDNO a persoanei plătitor sau beneficiar  | Numele, Prenumle sau Denumirea persoanei plătitor sau beneficiar  | Destinația plății  |
|
|
|
|
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|   |   |   |   |   |   |   |   |   |   |   |   |   |   |   |   |

**NOTĂ EXPLICATIVĂ**

**privind modul de completare a anexei nr. 1 „Informaţia prezentată de instituţiile financiare”**

 1. În conformitate cu prevederile art. 22611 din Codul fiscal, instituțiile financiare vor prezenta Serviciului Fiscal de Stat informaţiile privind înregistrările de intrări/ieşiri pe parcursul unui an fiscal de mijloace băneşti de pe fiecare cont bancar în parte şi/sau de pe conturile bancare ale unei persoane fizice cetățean. Instituțiile financiare vor prezenta informațiile privind înregistrările tuturor operațiunilor la conturile bancare ale unei persoane fizice pe parcursul unui an fiscal numai în cazul când rulajul cumulat debitor sau creditor al conturilor respective va depăși cuantumul stipulat în art. 22611 alin. (5) lit. a) din Codul fiscal.

2. În conţinutul informaţiei prezentate nu se vor include înregistrările de intrări/ieşiri de mijloace băneşti în/din conturile bancare ale aceleaşi persoane fizice deschise în cadrul aceleaşi instituţii financiare.

3. În cazurile înregistrării în conturile bancare supuse raportării, a operațiunilor bancare valoarea cărora nu depășește suma de 3 000 (trei mii) lei inclusiv, instituțiile financiare vor prezenta într-un rând separat suma totală și numărul operațiunilor menționate de intrare în cont bancar și, respectiv, în alt rând suma totală și numărul operațiunilor menționate de ieșire din cont bancar.

4. Informația referitoare la dobânzile bancare primite de către persoana fizică în decursul unui an fiscal, indiferent de suma acestora, va fi prezentată într-un rând separat pentru fiecare cont bancar în parte cu indicarea numărului total de operațiuni efectuate.

5. Informația va fi prezentată în format xml. sau Excel. În caz dacă informația se prezintă în format Excel, coloanele 8, 12 și 13 se vor completa în mod obligatoriu în format „Number”.

6. În informaţia prezentată conform anexei nr. 1 se reflectă:

**în col. 1** „IDNP” - numărul personal de identitate (codul fiscal) al persoanei fizice, titular al contului bancar;

**în col. 2** „Numele”- date despre numele persoanei fizice, titular al contului bancar;

**în col. 3** „Prenumele”- date despre prenumele persoanei fizice, titular al contului bancar;

**în col. 4** „Codul băncii”- SWIFT Code a instituției financiare, unde este deschis contul bancar;

**în col. 5** „Numărul contului” – numărul contului deschis în instituția financiară;

**în col. 6** „Tipul contului” – tipul de cont bancar: curent, card sau depozit. SFS va lua în considerare faptul, că la unele instituții financiare nu există delimitare între conturile bancare curente și conturile de card și va accepta reflectarea doar a două tipuri de conturi (curent și depozit) de către aceste instituții financiare;

**în col. 7** „Valuta contului” – codul din 3 cifre a monedei în care a fost efectuată tranzacția bancară;

**în col. 8** „Soldul inițial în MDL la cursul oficial al BNM la data de 01 ianuarie” – soldul mijloacelor bănești deținute în contul bancar la data de 01 ianuarie a anului pentru care se prezintă informația. În caz dacă, contul bancar este deschis în valută străină, se va reflecta echivalentul sumei în lei MD, conform cursului oficial al BNM la data de 01 ianuarie a anului pentru care se prezintă informația;

**în col. 9** „Data operațiunii” – data efectuării tranzacției bancare. La furnizarea informației privind dobânzile bancare și intrările/ieșirile de mijloacele bănești valoarea cărora nu va depăși suma de 3 000 lei MD, care urmează a fi prezentată într-un rând separat, conform p.p. 3 și 4 din prezenta, se va indica data aleatorie de 01.01.2001;

**în col. 10** „Tipul operațiunii” – modalitatea de efectuarea a tranzacției de intrare/ieșire de mijloace bănești, codificată prin cifrele 1,2,3 și 4. Cifra 1 va corespunde operațiunilor bancare efectuate în numerar, cifra 2 - operațiunilor bancare efectuate prin virament, cifra 3 – dobânzilor bancare și cifra 4 – suma operațiunilor cu valoarea mai mică de 3000 lei.

**în col. 11** „Numărul de operațiuni” – numărul de tranzacții. Se va indica valoarea numărului de tranzacții mai mare decât 1 numai în cazurile prevăzute în p.p. 3 și 4 din prezenta în cazul prezentării informației privind dobânzile bancare și intrările/ieșirile de mijloacele bănești valoarea cărora nu va depăși suma de 3.000 lei MD, care urmează a fi prezentate într-un rând separat.

**în col. 12** „Intrările în cont (echivalentul sumei intrate în MDL la cursul oficial al BNM la ziua operaţiunii)” – valoarea mijloacelor bănești intrate în cont. În cazul înregistrării intrărilor de mijloace bănești în valută străină, se va indica echivalentul sumei intrate în MDL la cursul oficial al BNM la ziua operaţiunii.

**în col. 13** „Ieșirile din cont (echivalentul sumei ieșite în MDL la cursul oficial al BNM la ziua operaţiunii)” – valoarea mijloacelor bănești ieșite din cont. În cazul înregistrării ieșirilor de mijloace bănești în valută străină, se va indica echivalentul sumei ieșite în MDL la cursul oficial al BNM la ziua operaţiunii.

**în col. 14** „IDNP sau IDNO a persoanei plătitor sau beneficiar” - numărul personal de identitate al persoanei fizice sau codul fiscal al persoanei juridice care a efectuat sau în folosul căreia a fost efectuată plata în/din contul bancar al contribuabilului;

**în col. 15** „Denumirea sau Numele, Prenumele persoanei plătitor sau beneficiar” – date despre Numele, Prenumele sau denumirea a persoanei fizice sau denumirea persoanei juridice care a efectuat sau în folosul căreia a fost efectuată plata în/din contul bancar al contribuabilului.

**în col. 16** „Destinația plății” – date despre destinația plății indicate de către plătitor la momentul tranzacției.